***Spriggina*** je rod tzv. ediakarskej fauny z čeľade Sprigginidae, ktorá podľa súčasných prác najpravdepodobnejšie patrí buď do taxónu Dickinsoniomorpha (patriaceho do taxónu Proarticulata) alebo do taxónu Bilaterialomorpha. Taxón Dickinsoniomorpha možno patrí a taxón Bilaterialomorpha veľmi pravdepodobne patrí niekde do taxónu dvojstranovce.

Tento rod je známy z obdobia ediakar, približne spred 550 miliónmi rokov. Jedince mali dĺžku asi 3 – 5 cm a mohli byť dravé. Ich spodok bol pokrytý dvoma radmi tvrdých spojovacích platní, zatiaľ čo jedna rada zakrývala jeho hornú časť; jeho niekoľko predných segmentov bolo spojených a vytvárali „hlavu", ktorá mohla mať oči a tykadlá.

Priameho dôkazu, že Spriggina mala jednoduché oči, niet. Existujú iba výčnelky na hlave v nájdených skamenelinách a predpoklad, že vývoj očí nastal v období ediakar.

*Spriggina* mohla byť dravá a mohla mať úlohu pri začatí kambrickej explózie.

*Spriggina floundersi* je oficiálny fosílny znak Južnej Austrálie. Nikde inde sa nenašla.

Opis
----

*Spriggina* rástla na dĺžku asi 3 cm a mala podlhovastý tvar. Organizmus bol segmentovaný bez spojených segmentov, pričom segmenty boli niekedy zakrivené. Horný povrch organizmu bol pokrytý radom prekrývajúcich sa kutikulárnych doštičiek; spodok tvoril spárované doštičky.

Prvé dva segmenty tvorili prednú časť, „hlavu". Predný segment je v tvare podkovy, na jeho hornom povrchu je pár prehĺbenín, ktoré môžu predstavovať oči. Druhý segment môžu byť antény.

Niektoré fosílie majú v strede polkruhovej hlavy kruhové ústa, i keď je interpretácia obmedzená malou veľkosťou stvorenia v porovnaní s veľkými zrnami pieskovcov, v ktorých je zachovaná. Nohy sa nezachovali.

Symetria nie je presne dvojstranná, ale javí sa ako kĺzavá reflexia, kde sa opačné segmenty posunú o polovicu intervalu. V niektorých vzorkách sa segmenty tela nakláňajú dozadu a vytvárajú zhruba vzory tvaru „V"; zatiaľ čo v iných sú viac alebo menej priame. Zdá sa, že medzi týmito dvoma extrémami existujú pomerne komplexné rozdiely.

Výskyt fosílií
--------------

*Spriggina* je známa iba z ediakarského podložia. Fosílie z pohoria Vindhja, spoľahlivo datované na vek približne 1 200 miliónov rokov, boli klasifikované ako *Spriggina*, ale s najväčšou pravdepodobnosťou predstavujú mikrobiálne artefakty. *Spriggina* mala tvrdé, aj keď nekalcifikované telo, evidentné z nájdených fosílií: vždy ako otlačok na spodnom povrchu fosílneho lôžka.

Taxonomická príslušnosť
-----------------------

Digitálne upravená snímka fosílie *Spriggina*
Súčasná pravdepodobná taxonomická príslušnosť je opísaná v úvode tohto článku.

V minulosti sa rod *Spriggina* klasifikoval napr. ako obrúčkavec. Má určitú podobnosť so živým mnohoštetinavými červami *Tomopteris* a *Amphinomidae*, ale jeho nedostatok chaét (makrotrichií) spolu s ďalšími dôkazmi naznačuje, že sa nemôže radiť do tohto kmeňa. 

Iní autori ho zaraďovali do radu Rangeomorpha, čo je jeden z radov ediakarskej fauny, ktoré tiež môže predstavovať samostatnú ríšu. 

Zatiaľ čo jeho kĺzavá symetria môže naznačovať opak, niektorí ďalší vedci považovali rod *Spriggina* za článkonožce; ich povrchová podobnosť s trilobitmi môže naznačovať úzky vzťah aj k tejto triede. Alebo táto podobnosť môže byť ďalším príkladom konvergentnej evolúcie. Nedostatok známych segmentovaných nôh alebo končatín a kĺzavá reflexia namiesto symetrických segmentov naznačujú, že klasifikovať rod medzi článkonožce je predčasné napriek určitej povrchovej podobnosti.

Niekedy sa tento rod dokonca klasifikoval ako zaniknutý samostatný kmeň.

Dejiny
------

Rod bol pomenovaný po Reginaldovi Spriggovi, ktorý objavil ediakarské fosílie v pohorí Ediacara Hills, súčasť Flinders Range v Južnej Austrálii a bol zástancom ich uznania ako mnohobunkových organizmov.

Druhy
-----

*Spriggina floundersi* je v súčasnosti jediným všeobecne akceptovaným druhom tohto rodu. Konkrétny názov „floundersi" sa vzťahuje na amatérskeho austrálskeho hľadača fosílií Bena Floundersa. *Spriggina ovata* sa teraz klasifikuje vo svojom vlastnom rode *Marywadea*.

* *Spriggina floundersi* – Glaessner, 1958
* *Spriggina borealis* – Fedonkin, 1979

*Marywadea ovata* (syn. *Spriggina ovata*) – Glaessner & Wade, 1966, hlava trochu asymetrická a širšia ako u *S. floundersi* V minulosti bola súčasťou rodu.

Referencie
----------

1. 1 2  Glaessner, Martin F.. New Fossils from the Base of the Cambrian in South Australia. *Transactions of the Royal Society of South Australia*, 1958, s. 185–188. Dostupné online.
2. ↑  Budd, G. E. Jensen, S.: The origin of the animals and a ‘Savannah’ hypothesis for early bilaterian evolution. 2015
3. ↑  SCHWAB, Ivan R.; DUBIELZIG, Richard R.; SCHOBERT, Charles. *Evolution's Witness (How Eyes Evolved)*. [s.l.] : OUP USA, 2012. 306 s. ISBN 978-0-19-536974-8.
4. ↑  McMenamin, M. A. S.. *Predator-Prey Interactions in the Fossil Record*. Ed. P. Kelley, M. Kowalewski and T. Hansen. [s.l.] : [s.n.], 2003. Origin and early evolution of predators: The ecotone model and early evidence for macropredation.
5. ↑   FOSSIL EMBLEM OF THE STATE OF SOUTH AUSTRALIA. *The South Australian Government Gazette* (Adelaide: Department of the Premier and Cabinet), 16 February 2017, s. 509. Dostupné online [cit. 2017-07-06].
6. 1 2 3 4 5  McCall. The Vendian (Ediacaran) in the geological record: Enigmas in geology's prelude to the Cambrian explosion. *Earth-Science Reviews*, 2006, s. 1–229. DOI: 10.1016/j.earscirev.2005.08.004.
7. ↑  Ivantsov, A.Y.. *Vendia* and other Precambrian "arthropods". *Paleontological Journal*, 2001, s. 335–343.
8. 1 2   *Resolving the great Vindhyan controversy* [online]. palass.org, Palaeontological Association Annual Meeting, [cit. 2019-10-17]. Dostupné online. (po anglicky)
9. ↑  De, C. Ediacara fossil assemblage in the upper Vindhyans of Central India and its significance. *Journal of Asian Earth Sciences*, 2005, s. 660–683. DOI: 10.1016/j.jseaes.2005.06.006.
10. ↑  Donovan, S. K.; Lewis, D. N.. Fossils explained 35: The Ediacaran biota. *Geology Today*, 2001, s. 115–120. Dostupné online [cit. 2008-06-18]. DOI: 10.1046/j.0266-6979.2001.00285.x.
11. ↑  Merz. Polychaete chaetae: Function, fossils, and phylogeny. *Integrative and Comparative Biology*, 2006, s. 481–96. DOI: 10.1093/icb/icj057. PMID 21672760.
12. 1 2   *Spriggina is a Trilobitoid Ecdysozoan* [online].. Dostupné online.
13. ↑  Seilacher, A.. Vendobionta and Psammocorallia: lost constructions of Precambrian evolution. *Journal of the Geological Society*, 1992, s. 607–613. Dostupné online [cit. 2007-06-21]. DOI: 10.1144/gsjgs.149.4.0607.
14. ↑   *The fossil record and the early evolution of the Metazoa* [online].. Dostupné online.
15. ↑  VICKERS-RICH, Patricia; KOMAROWER, Patricia. *The Rise and Fall of the Ediacaran Biota*. [s.l.] : Geological Society of London, 2007. 456 s. ISBN 978-1-86239-233-5. (po anglicky)
16. ↑  Vickers-Rich, P. Komarower, P. *The Rise and Fall of the Ediacaran Biota*. The Geological Society, 2007, p. 444.
17. 1 2  Glaessner, Martin F.. A new genus of late Precambrian polychaete worms from South Australia.. *Transactions of the Royal Society of South Australia*, 1976, s. 169–170. Dostupné online.
18. 1 2 3  FEDONKIN, Mikhail A.; GEHLING, James G.; GREY, Kathleen; NARBONNE, Guy M.; VICKERS-RICH, Patricia. *The Rise of Animals (Evolution and Diversification of the Kingdom Animalia)*. [s.l.] : JHU Press, 2007. 326 s. ISBN 978-0-8018-8679-9. S. 287. (po anglicky)

Zdroj
-----

*Tento článok je čiastočný alebo úplný preklad článku Spriggina na anglickej Wikipédii.*